CELEX: 62016CN0388
Language: el
Date: 2016-07-13 00:00:00
Title: Υπόθεση C-388/16: Προσφυγή της 13ης Ιουλίου 2016 — Ευρωπαϊκή Επιτροπή κατά Βασιλείου της Ισπανίας

29.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 314/16
            
         Προσφυγή της 13ης Ιουλίου 2016 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-388/16)
   (2016/C 314/22)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: L. Nicolae και S. Pardo Quintillán)
   
      Καθού: Βασίλειο της Ισπανίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Ισπανίας, παραλείποντας να λάβει τα αναγκαία μέτρα για την εκτέλεση της αποφάσεως του Δικαστηρίου της 11ης Δεκεμβρίου 2014 στην υπόθεση C-576/13 (1), Επιτροπή κατά Βασιλείου της Ισπανίας, σχετικά με την παράβαση από το Βασίλειο της Ισπανίας των υποχρεώσεών του βάσει του άρθρου 49 ΣΛΕΕ, παρέβη τις υποχρεώσεις που υπέχει από το άρθρο 260 ΣΛΕΕ·
            
         
               —
            
            
               να υποχρεώσει το Βασίλειο της Ισπανίας να καταβάλει στην Επιτροπή χρηματική ποινή ύψους 134 107,2 ευρώ για κάθε ημέρα καθυστερήσεως της εκτελέσεως της αποφάσεως που εκδόθηκε στην υπόθεση C-576/13, από την ημέρα που θα εκδοθεί η απόφαση στην παρούσα υπόθεση έως την ημέρα της πλήρους εκτελέσεως της αποφάσεως που εκδόθηκε στην υπόθεση C-576/13·
            
         
               —
            
            
               να υποχρεώσει το Βασίλειο της Ισπανίας να καταβάλει στην Επιτροπή κατ’ αποκοπήν ποσό, το ύψος του οποίου θα προκύψει από τον πολλαπλασιασμό ημερήσιου ποσού 27 522 ευρώ επί τον αριθμό των ημερών κατά τις οποίες θα έχει διαρκέσει η παράβαση από την ημερομηνία της αποφάσεως που εκδόθηκε στην υπόθεση C-576/13 και έως
            
         
               —
            
            
               την ημερομηνία κατά την οποία το Βασίλειο της Ισπανίας θα λάβει τα αναγκαία μέτρα για την εκτέλεση της αποφάσεως που εκδόθηκε στην υπόθεση C-576/13, εάν το Δικαστήριο διαπιστώσει ότι τα εν λόγω μέτρα λήφθηκαν πριν εκδώσει την απόφασή του επί της παρούσας υποθέσεως·
            
         
               —
            
            
               την ημερομηνία της εκδόσεως της αποφάσεως στην παρούσα υπόθεση, αν η απόφαση που εκδόθηκε στην υπόθεση C-576/13 δεν έχει εκτελεστεί πλήρως πριν από την ημερομηνία αυτή.
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         
      Λόγοι και κύρια επιχειρήματα
   
   Το Βασίλειο της Ισπανίας δεν έλαβε τα αναγκαία μέτρα προκειμένου να συμμορφωθεί με την απόφαση του Δικαστηρίου της 11ης Δεκεμβρίου 2014 στην υπόθεση C-576/13, Επιτροπή κατά Βασιλείου της Ισπανίας.
   
      (1)  EU:C:2014:2430